ATP30: รัฐลุยอีอีซี 7 แสนล้านบาทแนะนำ”ซื้อ”ราคาเป้าหมาย 2.18 บ.
ATP30: รัฐลุยอีอีซี 7 แสนล้านบาทแนะนำซื้อ ทาง DBSV ให้ราคาพื้นฐาน 2.18 บาท เทียบเท่ากับ P/E ปี 60 ที่ 25 เท่า แต่คิดเป็น PEG ปี 60 เพียง 0.5 เท่า จุดเด่นคือ 1) รายได้สูงขึ้นต่อเนื่อง ตามอุตสาหกรรม 2) อัตรากำไรขั้นต้นเพิ่มขึ้นจาก Economy of scales และค่าเสื่อมราคาที่ต่ำลงหลังรถรุ่นแรกๆตัดค่าเสื่อมหมดแล้วแต่ยังสร้างรายได้ และ 3) ประหยัดดอกเบี้ยจ่ายได้ดี หลังรถที่ต้องผ่อนดาวน์ได้ผ่อนครบหมดแล้วบางส่วน รวมทั้งอัตราดอกเบี้ยลด หลังมี credit ดีจากการเข้าตลาด MAI
21 พ.ย. 2559

บล.ดีบีเอสฯ ระบุในบทวิเคราะห์วันนี้(21 พ.ย.) ว่า นายกฯเคาะแผน 173 โครงการพัฒนาระเบียงเศรษฐกิจภาคตะวันออก (อีอีซี)  มอบคณะพัฒนาเศรษฐกิจและสังคมแห่งชาติ (สศช.) เร่งปรับแผนแจ้งเกิดใน 3 ปี
ผลกระทบ: คาดว่าหนึ่งในหลักทรัพย์ที่จะได้ประโยชน์คือ บริษัท เอทีพี 30 จำกัด (มหาชน)  หรือ ATP30 ซึ่งทำธุรกิจ ธุรกิจบริการรถโดยสารขนส่งบุคลากรจากที่อยู่อาศัยไปยังโรงงานอุตสาหกรรมโดยเฉพาะรอบเขตนิคมฯภาคตะวันออก (Eastern Seaboard) ดังนั้นเมื่อภาครัฐส่งเสริมจะใช้เงินลงทุนมูลค่ามหาศาลและมีโครงการเป็นจำนวนมากเช่นนี้ ก็จะทำให้ความต้องการใช้บริการรถขนส่งเร่งตัวขึ้นดีเป็นเงาตามตัวอย่างแน่นอน ซึ่งปัจจุบันก็ขยายตัวดีอยู่แล้ว พิจารณาจากจำนวนรถให้บริการเพิ่มขึ้นอย่างรวดเร็วจากปี56 ที่ 186 คัน กลางปีนี้เป็น 260 คัน คาดว่าสิ้นปีนี้จะไปถึง 284 คัน คิดเป็นการเพิ่มขึ้นจากปี 56 ถึง 53%
คำแนะนำ: ซื้อ ล่าสุดประกาศงบไตรมาส 3/59ดีตามคาด กำไรสุทธิเพิ่ม 295%เทียบช่วงเดียวกันของปีก่อนตามคาดเป็น 7.94 ล้านบาท ข้อดีคือบริษัทอยู่ระหว่างการเข้าเสนองานกับลูกค้ารายใหม่จำนวน 5 ราย คาดว่าจะได้ข้อสรุปในช่วงไตรมาส 4/59 และจะสามารถให้บริการและรับรู้รายได้ในช่วง Q1/60 คาดการณ์กำไรสุทธิปี 59-60 เติบโต 117%เทียบช่วงเดียวกันของปีก่อนและ 50%เทียบช่วงเดียวกันของปีก่อนตามลำดับ
แนะนำซื้อ ทาง DBSV ให้ราคาพื้นฐาน 2.18 บาท เทียบเท่ากับ P/E ปี 60 ที่ 25 เท่า แต่คิดเป็น PEG ปี 60 เพียง 0.5 เท่า จุดเด่นคือ 1) รายได้สูงขึ้นต่อเนื่อง ตามอุตสาหกรรม 2) อัตรากำไรขั้นต้นเพิ่มขึ้นจาก Economy of scales และค่าเสื่อมราคาที่ต่ำลงหลังรถรุ่นแรกๆตัดค่าเสื่อมหมดแล้วแต่ยังสร้างรายได้ และ 3) ประหยัดดอกเบี้ยจ่ายได้ดี หลังรถที่ต้องผ่อนดาวน์ได้ผ่อนครบหมดแล้วบางส่วน รวมทั้งอัตราดอกเบี้ยลด หลังมี credit ดีจากการเข้าตลาด MAI